'L’art del suïcidi' de Toni Llorens arriba al Mario Monreal
22 de maig 2018

![](/media/ikyfk3nw/39-cartell.jpg)  
  
 

La delegació de Cultura ha programat l'obra _L’art del suïcidi_ de Toni Llorens en el Centre Cultural Mario Monreal. Dissabte que ve 26 de maig, a les 20.00 hores, tindrà lloc la tragicomèdia dirigida i interpretada pel saguntí, Toni Llorens, i amb text d'Albert  Forment. Les entrades tindran un preu de 6 euros i l'obra es representa en valencià. 

_L’art del suïcidi_ conta la història d’un actor alcohòlic, egocèntric i desequilibrat, un autor teatral dictatorial i psicòtic, un lúcid personatge que es rebel·la fins a la revolució contra tot i tots, uns monòlegs d’obres teatrals brutals, una reflexió sobre les amargures de l’existència i la inevitable mort… L’obra és un terratrémol d’emocions sobre l’escena. Teatre ebri desesperat, tragicomèdia de bojos que explora els límits de la representació teatral, altera realitat i ficció, veritat i falsedat, en un laberint de carrerons sense sortida, fins a l’hecatombe final. 

Toni Llorens va començar la seua trajectòria professional en els mitjans de comunicació com a locutor de la televisió Canal 7 de Sagunt i actualment com a reporter per a TV Morvedre. Ha participat en els tallers per a actors professionals de Chema Cardeña en la Sala Russafa amb els muntatges _Mu__cho ruido y pocas nueces_ i _Oth__elo_. 

Com a actor ha gravat diversos curtmetratges i treballat en diferents companyies teatrals. És membre fundador de la companyia Calígula Teatre i ha participat en el festival Sagunt a Escena com a actor protagonista de _La destruc__ción de Sagunt__o_, _Ven__cer o morir_ i _Sónn__ica y Acteón. Una tragèdia griega_. També ha participat en l'obra _Amunt l’Sporting_, d'Albert Forment. 

Albert Forment és llicenciat en Geografia i Història, en les especialitats d'Història Contemporània i Història de l'Art, i doctor en Història de l'Art per la Universitat de València. Va guanyar el Premi Alfons Roig de la Diputació de València d'investigació sobre artistes o moviments d'art contemporani. És autor del guió sobre Josep Renau per a la sèrie de Canal 9 _Valencians que fan història_. 

Va ser finalista del Premi Anagrama d'Assaig l'any 2000 i ha guanyat el Premi Enric Valor de Novel·la per l'obra _El signe de Saturn_ (Bromera, 2007). És membre fundador de Calígula Teatre. Entre les seues obres recents destaquen _Sónn__ica i Acteón. Una tragedia griega_, _Amunt l’Sporting_ i _La ciudad factoría. Una tragedia contemporánea_.

*   [](http://www.facebook.com/sharer.php?u=https://aytosagunto.es/va/actualitat/l-art-del-suicidi-de-toni-llorens-arriba-al-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/l-art-del-suicidi-de-toni-llorens-arriba-al-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-art-del-suicidi-de-toni-llorens-arriba-al-mario-monreal/ "Linked In")
*   [](mailto:?body=https://aytosagunto.es/va/actualitat/l-art-del-suicidi-de-toni-llorens-arriba-al-mario-monreal/)